Godmorgen sol,  
godmorgen morgensol,  
Som skinner ned på belis og viol,  
og ned på Jens og Kaj de frække fyre,  
som står og tisser på en tissemyre.

Men myren skal man ikke tisse på,  
så derfor råber jeg la’ vær at stå  
og tis på myren, men gå hjem igen  
med jeres tissemyre-tissemænd.

Mariehønen Evigglad,  
Gik tur på et rabarberblad,  
Og mødte Søren Snegl, der lå,  
Og sov med sneglehuset på.  
  
Da blev det regn og tordenvejr,  
Og Evigglad fik våde tær,  
Så derfor slog hun bankeslag,  
På sneglehusets lille tag.  
  
Og sneglen råbte højt: ’Kom ind’,  
I læ for torden, regn og vind,  
Her er lidt snæver som du ser,  
Men der er lunt og tørvejr her.  
  
Så sad de begge to og lo,  
I Sørens lille sneglebo,  
Og hvis jeg ikke tager fejl,  
Bliver Evigglad til Madam Snegl.

Og unger fik de mange af,  
Det kan man se en forårsdag,  
De flyver op mod himlen blå,  
Med sneglehus med vinger på.